4. ΝΟΜΟΘΕΤ. ΔΙΑΤΑΓΜΑ της 11/12 Ιαν. 1926 Περί αντιπροσώπων εν γένει του Κράτους παρά σιδηροδρομικαίς Εταιρείαις. Άρθρ.1.-Καταργούμεν το από 17 Νοεμ. 1925 Ν.Δ/μα «περί διορισμού αντιπροσώπων του Κράτους επί πασών των Σιδηροδρομικών Εταιρειών και το εκτελεστικόν τούτου από 27 Νοεμ. 1925 Δ/μα «περί κανονισμού θητείας αντιπροσώπων του Κράτους παρά Σιδηροδρομικαίς Εταιρείαις». Άρθρ.2.-«Παρά ταις Σιδηροδρομικαίς και Τροχιοδρομικαίς Εταιρείαις, παρ’ αις το Κράτος έχει ιδιοκτήτους γραμμάς, διορίζεται δι’ αποφάσεως του επί της Συγκοινωνίας Υπουργού, εκ του ανωτάτου προσωπικού της Διευθύνσεως Σιδηροδρόμων, Κυβερνητικός αντιπρόσωπος, όστις μετέχει του Δ.Συμβουλίου, δικαιούμενος να εισάγη θέματα και να ποιήται προτάσεις. Εν διαφωνία αυτού μετά της πλειοψηφίας του Συμβουλίου, δύναται ο Κυβερνητικός αντιπρόσωπος να εισαγάγη εις το Δ. Συμβούλιον εντός 10 ημερών εκ νέου το εφ’ ού η διαφωνία θέμα. Εν η περίπτωσει υπάρξη και πάλιν διαφωνία Κυβερνητικού αντιπροσώπου και πλειοψηφίας, αποφαίνεται οριστικώς το Υπουργικόν Συμβούλιον. Παρά τοις Σιδηροδρόμοις του Ελληνικού Κράτους αντιπρόσωπος ορίζεται ο Διευθυντής των Σιδηροδρόμων εν τω Υπουργείω Συγκοινωνίας, ή τούτου απουσιάζοντος ή κωλυομένου, Επιθεωρητής των Σιδηροδρόμων υπό του Υπουργού οριζόμενος. Αι αποδοχαί των Κυβερνητικών αντιπροσώπων ορίζονται αι αυταί των λοιπών συμβούλων, καταβάλλονται δε υπό των Εταιρειών». Ετροποποιήθη ως άνω δια του άρθρ. 2 του Ν.Δ. 7 Οκτ. 1927 κυρωθέντος δια του Νόμ. 3527/1928. 